wickkiey/tamil-wikipedia-markdown huggingface dataset:
# பிரபு நாராயண்



**பிரபு நாராயண்** (*Prabhu Narayan*) என்பவர் 1942 ஆம் ஆண்டு நடைபெற்ற வெள்ளையனே வெளியேறு இயக்கத்தில் பங்கேற்றதற்காக அறியப்பட்ட ஓர் இந்திய சுதந்திர போராட்ட வீரராவார். பிரபு நரேன் என்ற பெயராலும் இவர் அறியப்படுகிறார். பீகார் மாநிலத்தின் ககாரியா மாவட்டத்தில் வசிக்கும் நரேன், 1942 ஆம் ஆண்டு நடைபெற்ற கொடி ஊர்வலத்தை வழிநடத்தும் போது காவல்துறையினரின் துப்பாக்கிச் சூட்டில் கொல்லப்பட்டார்.  

## வாழ்க்கைக் குறிப்பு
பிரபு நாராயண் 1921 ஆம் ஆண்டு பீகார் மாநிலம் ககாரியா மாவட்டத்தில் உள்ள மரார் என்ற கிராமத்தில், கோயரி குடும்பத்தில் சீதல் மகட்டோ என்றழைக்கப்படும் சீதல் பிரசாத் சிங் மற்றும் சம்பா தேவி ஆகியோருக்கு மகனாகப் பிறந்தார். தனது ஆரம்ப நாட்களிலிருந்தே ஒரு புரட்சியாளராக இருந்தார். தனது கிராமத்தில் விவசாயத் தொழிலாளர்களின் உரிமைகளுக்காகப் பணியாற்றினார். நியாயமான ஊதியத்திற்காக முதலாளிகளுக்கு எதிராகப் போராடுவதிலும் இவர் அடிக்கடி ஈடுபட்டார். சியாம்லால் உயர்நிலைப் பள்ளியில் தனது நடுநிலைப் பள்ளிக் கல்வியை முடித்து தொடக்கக் கல்வியை இராம்கஞ்சில் முடித்தார். இளம் வயதிலேயே சியா தேவியை திருமணம் செய்து கொண்டார். இவரது தியாகத்தின் போது மனைவி கர்ப்பமாக இருந்தார். மகனைப் பெற்றெடுத்த அவர். குழந்தைக்கு இம்மத் சிங் என்று பெயரிட்டு வளர்த்தார்.  

உயர்கல்விக்காக, பனாரசு இந்து பல்கலைக்கழகத்திற்குச் சென்றார். இந்தக் காலகட்டத்தில், இந்திய சுதந்திரப் போராட்டத்தில் அதிகளவில் படித்த இளைஞர்களை ஈடுபடுத்துவதற்காக, பல்கலைக்கழகத்தில் இந்திய தேசிய இயக்கம் குறித்த சிறப்பு வகுப்பு நடத்தப்பட்டது. மகாத்மா காந்தியின் அழைப்பின் பேரில் இந்திய சுதந்திர இயக்கத்தில் சேர நரேன் உந்தப்பட்டார். 1942ஆம் ஆண்டு நடைபெற்ற வெள்ளையனே வெளியேறு இயக்கத்தில் பங்கேற்க பனாரசிலிருந்து ககாரியாவுக்குச் சென்றார்.  

1942 ஆம் ஆண்டு ஆகத்து மாதம் 13 ஆம் தேதியன்று ககாரியாவில் உள்ள தானா சௌக்கில் வசித்து வந்த மற்றொரு சுதந்திர ஆர்வலர் பாரத் போடார் இப்போராட்டத்தில் இணைந்தார். போராட்டக்காரர்கள் நாராயண் தலைமையில், காலனித்துவ ஆட்சிக்கு எதிரான தங்கள் வெறுப்பைக் காட்டுவதற்காக, இந்தியாவின் தேசியக் கொடியை ஏற்றி வைக்க, முங்கேரியா சதுக்கத்திற்கு அருகிலுள்ள காவல் நிலையத்தை நோக்கி அணிவகுத்துச் சென்றனர். பெஞ்சமின் சதுக்கத்தில், ஆர்வலர் மோதிலால் மற்றும் முன்சிலால் வர்மா ஆகியோரும் அவர்களுடன் இணைந்தனர். போராட்டக்காரர்கள் முன்னோக்கி அணிவகுத்துச் சென்றபோது, ​​பிரிட்டிசு இந்திய காவல்துறை அவர்கள் மீது துப்பாக்கிச் சூடு நடத்தி, நாராயணை கொன்றது. மரணச் செய்தி பரவிய பிறகு, அருகிலுள்ள கிராமங்களில் இருந்து பொதுமக்கள் திரண்டு வந்து, போராட்டக்காரர்களுடன் இணைந்து, ஓலாப்பூர் காவல் நிலையத்தைக் சூறையாடினர்.  

## நினைவுச் சின்னம்
1942 இயக்கத்தில் நாராயணிண் பங்கை நினைவுகூரும் வகையில், இறந்த இடத்திற்கு அவரது பெயரால் சாகீத்து பிரபு நரேன் சதுக்கம் என்று பெயரிடப்பட்டது. மேலும் அங்கு நரேனின் ஒரு முழு அளவிலான சிலையும் நிறுவப்பட்டுள்ளது.
# அப்பன்னகௌட பாட்டீல்

**அப்பன்னகௌட பாட்டீல்** (*Appannagouda Patil*) இந்தியாவைச் சேர்ந்த ஒரு சுதந்திரப் போராட்ட வீரர் ஆவார். கர்நாடகாவின் கூட்டுறவு இயக்கத்தில் முக்கிய தலைவராகவும் இவர் இருந்தார்.  

## குறிப்பிடத்தக்க பணிகள்
1969 ஆம் ஆண்டு சூலை 31 ஆம் தேதி தொடங்கப்பட்ட ஊகேரி கிராமப்புற மின்சார கூட்டுறவு சங்கத்தை நிறுவுவதற்கு இவர் காரணமாக இருந்தார்.  

## அங்கீகாரம்
கூட்டுறவு இயக்கத்திற்கு இவர் ஆற்றிய பங்களிப்புகளைப் பாராட்டி, பெலகாவியில் உள்ள இராணி சென்னம்மா பல்கலைக்கழகத்தில் இவரது பெயரில் ஓர் இருக்கை அமைக்கப்பட்டுள்ளது.
# பதேபூர் சட்டமன்றத் தொகுதி, இராசத்தான்


**பதேபூர் சட்டமன்றத் தொகுதி** *(Fatehpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. பதேபூர், சுன்சுனூ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சாபர் மால் | நிறுவன காங்கிரசு</br> |  |
| 1977 | ஆலம் அலி கான் | ஜனதா கட்சி |  |
| 1980 | திரிலோக் சிங் | rowspan=2 | இந்தியப் பொதுவுடைமைக் கட்சி</br> |
| 1985 | அசுக் அலி |  |  |
| 1990 | தில்சுக்ராய் | ஜனதா தளம் |  |
| 1993 | பன்வாரி லால் | பாரதிய ஜனதா கட்சி</br> |  |
| 1998 | பன்வ்ரு கான் | rowspan=3 | இந்திய தேசிய காங்கிரசு</br> |
| 2003 |  |  |  |
| 2008 |  |  |  |
| 2013 | நந்த் கிசோர் மகாரியா | சுயேச்சை |  |
| 2018 | அகம் அலி கான் | rowspan=2 | இந்திய தேசிய காங்கிரசு</br> |
| 2023 |  |  |  |

## தேர்தல் முடிவுகள்
### 2023
# மாயா சிங் சைனி



**மாயா சிங் சைனி** (*Maya Singh Saini*) என்பவர் இந்தியாவைச் சேர்ந்த ஒரு சுதந்திரப் போராட்ட வீரராவார். மய்யா சிங் சைனி என்ற பெயராலும் இவர் அறியப்படுகிறார். பஞ்சாபின் அமிர்தசரசு மாவட்டத்தில் உள்ள நௌசக்ராவைச் சேர்ந்த ஒரு குறிப்பிடத்தக்க இந்திய சுதந்திரப் போராட்ட வீரராக இவர் கருதப்படுகிறார்.
# சாந்து ராம் சர்மா



**சாந்து ராம் சர்மா** (*Sant Ram Sharmao*) இந்தியாவின் இமாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார்.1929ஆம் ஆண்டு ஏப்ரல் மாதம் 14ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இவர் இமாச்சலப் பிரதேச அரசியலில் ஈடுபட்டார். 1972 ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு கட்சி உறுப்பினராக பைச்நாத்து சட்டமன்றத் தொகுதியில் வெற்றிபெற்று முதன்முதலில் இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 1977, 1982, 1985, 1993 மற்றும் 1998 சட்டமன்றத் தேர்தல்களிலும் சாந்து ராம் சர்மா மீண்டும் தேர்ந்தெடுக்கப்பட்டார். முதலமைச்சர் வீரபத்ர சிங்கின் கீழ் இமாச்சலப் பிரதேச அரசாங்கத்தில் அமைச்சரவை அமைச்சராகவும், இமாச்சலப் பிரதேச காங்கிரசு குழுவின் தலைவராகவும் பணியாற்றினார். சாந்து ராம் சர்மா 1998 ஆம் ஆண்டு சூன் மாதம் 30 அன்று இறந்தார். இதைத் தொடர்ந்து நடந்த இடைத்தேர்தலில் பைச்நாத்திலிருந்து துலோ ராம் தேர்ந்தெடுக்கப்பட்டார். சாந்து ராம் சர்மா மகன் சுதிர் சர்மா 1972 இல் பிறந்தார். இமாச்சலப் பிரதேச அரசாங்கத்தில் அமைச்சராகவும், தர்மசாலா சட்டமன்றத் தொகுதியின் சட்டமன்ற உறுப்பினராகவும் பணியாற்றினார். சுதிர் சர்மா பாரதிய சனதா கட்சியின் உறுப்பினராக அரசியலில் ஈடுபட்டார்.
# இலக்சுமண்கர் சட்டமன்றத் தொகுதி


**இலக்சுமண்கர் சட்டமன்றத் தொகுதி** *(Lachhmangarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. இலக்சுமண்கர், சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கேசர் தேவ் | சுதந்திராக் கட்சி |  |
| 1977 | பரசு ராம் | இந்திய தேசிய காங்கிரசு</br> |  |
| 1980 | இந்திய தேசிய காங்கிரசு (இ) |  |  |
| 1985 | கேசர் தேவ் | லோக்தளம் |  |
| 1990 | பராசு ராம் | rowspan=3 | இந்திய தேசிய காங்கிரசு</br> |
| 1993 |  |  |  |
| 1998 | பரசுராம் மோர்டியா |  |  |
| 2003 | கேசர் தேவ் | பாரதிய ஜனதா கட்சி</br> |  |
| 2013 | கோவிந்த் சிங் தோதாசுரா | rowspan=3 | இந்திய தேசிய காங்கிரசு</br> |
| 2018 |  |  |  |
| 2023 | } |  |  |

## தேர்தல் முடிவுகள்
### 2023
# தௌலத்பூர்



**தௌலத்பூர்** (*Daulatpur*) இந்தியாவின் இமாச்சலப் பிரதேசத்திலுள்ள உனா மாவட்டத்தின் கானாரி தாலுகாவில் அமைந்துள்ள ஒரு நகரமும் பேரூராட்சியாகும்.  

## புவியியல்
தௌலத்பூர் 31.8°வடக்கு 75.98°கிழக்கு என்ற ஆள் கூறுகளில் அமைந்துள்ளது. கடல்மட்டத்திலிருந்து சராசரியாக 521 மீட்டர் (1709 அடி) உயரத்தில் இக்கிராமம் உள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி தௌலத்பூரின் மக்கள் தொகை 3765 ஆக இருந்தது. இம்மக்கள் தொகையில் ஆண்கள் 50% மற்றும் பெண்கள் 50% இருந்தனர். தௌலத்பூரின் சராசரி கல்வியறிவு விகிதம் 79% ஆகும். இது நாட்டின் தேசிய சராசரியான 74.04% என்பதை விட அதிகம் ஆகும். இக்கிராமத்தின் ஆண்களின் கல்வியறிவு 82% மற்றும் பெண்களின் கல்வியறிவு 76% ஆகும். தௌலத்பூர் மக்கள் தொகையில் 11% பேர் 6 வயதுக்குட்பட்டவர்களாக இருந்தனர்.
# போனா ஜெரோபில்லா


**போனா ஜெரோபில்லா** (*Boana xerophylla*) என்பது *கைலிடே* குடும்பத்தைச் சேர்ந்த ஒரு தவளை சிற்றினமாகும். இது வடக்கு பிரேசில், பிரெஞ்சு கயானா, கயானா, சுரினாம், ஒரினோகோவின் தெற்கே வெனிசுலாவில் காணப்படுகிறது.  

## வகைப்பாட்டியல்
*போனா ஜெரோபில்லா* 1841ஆம் ஆண்டில் *கைலா ஜெரோபில்லா* என்று விவரிக்கப்பட்டது. இருப்பினும், 1900களில் பல தசாப்தங்களாக, இது 2017இல் ஒரு தனி இனமாக உயிர்த்தெழுப்பப்படும் வரை, *போனா க்ரெபிட்டான்களின்* ஒத்த பெயராகக் கருதப்பட்டது. 2021 ஆம் ஆண்டில், ஓரினோகோ நதிக்கு வடக்கே உள்ள *போனா ஜெரோஃபில்லா* மக்கள்தொகை *போனா பிளாட்டனெரா* என்ற புதிய சிற்றினமாகப் பிரிக்கப்பட்டது. சுரினாமிலில் காணப்படும் தவளைகள் சில நேரங்களில் ***போனா பியூன்டெய்*** என்று அழைக்கப்படுகிறது. ஆனால் இது தற்போது *போனா ஜெரோபில்லாவின்* ஒத்த பெயராக வகைப்படுத்தப்பட்டுள்ளது. இதன் சராசரி மூக்கு-துவார உடல் நீளம் .
# தெட்டி மரத் தவளை


இந்தத் தவளை இரவு நேரத் தவளை வகையாகும். வெள்ளப்பெருக்கு ஏற்பட்ட பகுதிகளுக்கு மேலே சில அடி உயரத்தில் தாவரங்களில் தங்கியிருப்பது கவனிக்கப்பட்டுள்ளது. ஏறுவதற்கு ஏற்றவாறு அதன் கால் விரல்களில் பெரிய வட்டுகளைக் கொண்டுள்ளது. இதன் கண்களும் பெரிதாகக் காணப்படும். தென் அமெரிக்கா மரத் தவளையைப் பொறுத்தவரை, இது நடுத்தர அளவிலானது.
# அல்பாரோ மரத் தவளை



**அல்பாரோ மரத் தவளை** (***போனா அல்பராய்***) என்பது கைலிடே குடும்பத்தைச் சேர்ந்த ஒரு தவளை சிற்றினம் ஆகும். இது பிரேசில், எக்வடோர், கொலம்பியாவில் மட்டுமே காணப்படும் அகணிய உயிரி. இது பெருவிலும் வாழக்கூடும் என்று விலங்கியளாளர்கள் கருதுகின்றனர். இத்தவளையினை கடல் மட்டத்திலிருந்து 176 முதல் 350 மீட்டர் உயரத்தில் கண்டிருக்கிறார்கள்.  

இது பெரிய கண்களைக் கொண்ட நடுத்தர அளவிலான மரத் தவளை. முதிர்ச்சியடைந்த ஆண் தவளை 27.9 முதல் 36.3 மி.மீ. வரை உடல் நீளத்துடன் காணப்படும். பெண் தவளையானது 39.7 முதல் 49.2 ம்ி.மீ. வரை நீளமுடையது. ஏறுவதற்கு ஏற்றவாறு இதன் கால் விரல்களில் குறிப்பாக அகலமான வட்டுகளைக் கொண்டுள்ளது. இதன் முதுகில் உள்ள தோல் லேசான காப்பியின் நிறத்திலிருக்கும்.  

இந்த தவளை வெப்பமண்டல மழைக்காடுகளில் வாழ்கிறது. இது இரவு நேர விலங்கு.  

இந்த தவளைக்கு எக்வடார் முன்னாள் குடியரசுத் தலைவர் எலாய் அல்பாரோ தெல்கடோவின் நினைவாகப் பெயரிடப்பட்டது.
# 18. 05. 2009


***18.05.2009*** ( ***18 மே 2009*** என வாசிக்கப்பட்டது) என்பது 2018 ஆம் ஆண்டு கே. கணேசன் எழுதி இயக்கிய இந்திய தமிழ்ப் போர் நாடகத் திரைப்படமாகும். இந்த படமானது ஈழப் போரின் இரத்தக்களரியான முடிவைப் பற்றியது ஆகும். "மே 18, 2009 அன்று இலங்கை இராணுவத்தால் முள்ளிவாய்க்காலில் படுகொலை செய்யப்பட்ட ஆயிரக்கணக்கான தமிழர்களின் ஆசீர்வாதங்கள் தனக்கு உண்டு" என்று கே. கணேசன் நம்புவதாக கூறினார். இந்த படத்தின் மூலம் தன்யா நடிகையாக அறிமுகமானார். படத்தில் அவர் ஒரு பத்திரிகையாளராக நடித்தார்.  

இந்தப் படத்திற்கு இளையராஜா இசையமைத்தார்.  

## நடிகர்கள்

- சுபாஷ் சந்திர போஸ்
- தமிழ்ச்செல்வியாக தன்யா

## இசை

1. "எத்தனை எத்தனை கொடுமை" - இளையராஜா

## வெளியீடு
இந்த படம் 18 மே 2018 அன்று வெளியிடப்பட்டது. படத்தில் நிருவாணமாக நடித்ததற்காக நடிகை தன்யாவுக்கு கொலை மிரட்டல்கள் வந்தன. *மாலை மலர்* எழுதிய விமர்சனத்தில் இயக்குனரின் நோக்கம், நடிகர்களின் நடிப்பு, படத்தின் பின்னணி இசை ஆகியவற்றைப் பாராட்டினார்.
# தோத் சட்டமன்றத் தொகுதி



**தோத் சட்டமன்றத் தொகுதி** *(Dhod Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. தோத், சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | இராம்தேவ் சிங் | இந்திய தேசிய காங்கிரசு</br> |  |
| 1980 | இந்திய தேசிய காங்கிரசு (இ) |  |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1993 | அமரா ராம் | rowspan=4 | இந்தியப் பொதுவுடமைக் கட்சி (மார்க்சிஸ்ட்)</br> |
| 1998 |  |  |  |
| 2003 |  |  |  |
| 2008 | பெமா ராம் |  |  |
| 2013 | கோர்தன் | பாரதிய ஜனதா கட்சி</br> |  |
| 2018 | பரசுராம் மோர்டியா | இந்திய தேசிய காங்கிரசு</br> |  |
| 2023 | கோர்தன் | பாரதிய ஜனதா கட்சி</br> | } |

## தேர்தல் முடிவுகள்
### 2023
# பி. எசு. கே. இலட்சுமிபதி ராஜீ



**பி. எசு. கே. இலட்சுமிபதி ராஜீ** (*P. S. K. Lakshmipathy Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் பழனி நகரைச் சேர்ந்தவர். பழனி நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பழனி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# எசு. இலாசர் உடையார்



**எசு. இலாசர் உடையார்** (*S. Lazar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் தெப்பக்குளம் பகுதியினைச் சேர்ந்தவர். திருச்சிராப்பள்ளி தூய வளனார் பள்ளியிலும், திருச்சிராப்பள்ளி தூய வளனார் கல்லூரியிலும் பின்னர் சென்னை அரசு சட்டக் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இலால்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# பி. கே. இலிங்க கவுடர்



**பி. கே. இலிங்க கவுடர்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் மாயூர் தோட்டப் பகுதியினைச் சேர்ந்தவர். உதகமண்டலம் நகராட்சி உயர்நிலைப் பள்ளியில் கல்வி பயின்றுள்ளார். இலிங்க கவுடர் சென்னை, மாநிலக் கல்லூரியில் கல்லூரிக் கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உதகமண்டலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# பி. ஜி. மாணிக்கம்



**பி. ஜி. மாணிக்கம்** (*P. G. Manickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் கவுந்தம்பாடி பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# வி. எசு. மாணிக்கசுந்தரம்



**வி. எசு. மாணிக்கசுந்தரம்** (*V. S. Manickasundaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் ஈரோடு நகரைச் சேர்ந்தவர். ஈரோடு மகராஜ உயர்நிலைப் பள்ளியில் பள்ளிக் கல்வியினைப் பயின்றுள்ளார். இதன் பின்னர் சென்னை, பச்சையப்பன் கல்லூரியிலும், மாநிலக் கல்லூரியிலும் (இளங்கலை), அரசு சட்டக் கல்லூரியிலும் (இளநிலைச் சட்டம்) கல்வி பயின்றார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஈரோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# பட்டாம்பி - 56



**பட்டாம்பி - 56** *(PTB 56)*, வேளாண் பெயர்; **வர்சா** *(Varsha)*, முன்மொழிவு எண்; *(IET 16709)* பொதுவாக **வர்சா** எனும் வேளாண் பெயரில் அழைக்கப்படும் இது, 110 - 115 நாட்களில் முதிர்வடையக் கூடிய குறுகிய கால நெற்பயிராகும். நீர்ப்பாசனம் உள்ள தாழ்வான பகுதிகளில் நேரடி விதைப்பு மற்றும் நடவு என இருவேறு முறையில் சாகுபடி செய்யக்கூடிய இதன் நெற்பயிர், நீல வண்டின் தாக்குதலுக்கு மிதமான எதிர்ப்புத் திறன் கொண்டது. மேலும் இந்த இரகத்தின் அரிசி, சிவப்பு நிறத்தில் நீண்டு மற்றும் தடித்து காணப்படுகிறது.
# சீகர் சட்டமன்றத் தொகுதி



**சீகர் சட்டமன்றத் தொகுதி** *(Sikar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. இது சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கோர்தன் சிங் | சுதந்திராக் கட்சி |  |
| 1977 | இரன்மல் சிங் | இந்திய தேசிய காங்கிரசு</br> |  |
| 1980 | கான்சுயாம் திவாரி | rowspan=2 | பாரதிய ஜனதா கட்சி</br> |
| 1985 |  |  |  |
| 1990 | இராசேந்திர குமார் | rowspan=3 | இந்திய தேசிய காங்கிரசு</br> |
| 1993 | இராசேந்திர பரீக் |  |  |
| 1998 |  |  |  |
| 2003 | இராச் குமாரி சர்மா | பாரதிய ஜனதா கட்சி</br> |  |
| 2008 | இராசேந்திர பரீக் | இந்திய தேசிய காங்கிரசு</br> |  |
| 2013 | இரத்தன் லால் சல்தாரி | பாரதிய ஜனதா கட்சி</br> |  |
| 2018 | இராசேந்திர பரீக் | rowspan=2 | இந்திய தேசிய காங்கிரசு</br> |
| 2023 | } |  |  |

## தேர்தல் முடிவுகள்
### 2023
# தக்சல்



**தக்சல்** (*Taksal*) என்பது இந்தியாவின் இமாச்சலப் பிரதேசத்தில் உள்ள ஒரு கிராமம் ஆகும். இமயமலையின் அடிவாரத்தில் அமைந்துள்ள இக்கிராமம் பர்வானூவுக்கு (சோலன் மாவட்டம்) சற்று மேலே அமைந்துள்ளது. தக்சல் அதன் பெயரை தக்கா என்ற சொல்லிலிருந்து பெற்றது. அதாவது நாணயங்கள் என்றும், மன்னர்களின் காலத்தில் நாணயங்கள் தயாரிக்கப்பட்ட இடமாக இக்கிராமம் இருந்ததாலும் இப்பெயர் பெற்றது. தக்சல் கிராமத்தில் அரசாங்க இரயில்வே காவல்துறையின் புறக்காவல் நிலையம் அமைந்துள்ளது.
# கர்தாங்கு



**கர்தாங்கு** (*Kardang*) என்பது இந்தியாவின் இமாச்சலப் பிரதேசத்தில் உள்ள இலாகௌல் மற்றும் ஸ்பீதி மாவட்டம்|இலாகௌல் மற்றும் சுபீதி மாவட்டத்தில்]] இருக்கும் ஒரு கிராமம் ஆகும். கேலாங்கு நகரத்திலிருந்து 5 கி.மீ தொலைவில் இக்கிராமம் உள்ளது. இது ஒரு காலத்தில் இலாகௌல் மாவட்டத்தின் தலைநகராக இருந்தது. மேலும் பாகா நதியின் இடது கரையில் அமைந்துள்ள இப்பகுதியில் மிகப்பெரிய மடாலயம் ஒன்று உள்ளது. திருக்பா காக்யு கர்தாங் மடாலயம் சுமார் 900 ஆண்டுகளுக்கு முன்பு நிறுவப்பட்டதாகும். 1912ஆம் ஆண்டில் லாமா நோர்புவால் புதுப்பிக்கப்பட்டது. கோசாங்வா மடாலயமும் இதற்கு அருகிலேயே உள்ளது.
# பரவலர் பண்பாட்டில் ஈழப் போர்

ஈழப் போர் கிட்டத்தட்ட 30 ஆண்டுகள் (1983–2009) நீடித்தது. போரின் போதும் அதன் முடிவிற்குப் பின்னரும், போரானது பரவலர் பண்பாட்டில் (*Sri Lankan civil war in popular culture*) பல்வேறு வழிகளில் சித்தரிக்கப்பட்டுள்ளது.  

## இலக்கியம்

### வாழ்க்கை வரலாறுகள்

- *தமிழ்ப் பெண் புலி* (2011), நிரோமி டி சொய்சா

### அபுனைவு

- சமந்த் சுப்பிரமணியன் எழுதிய *திஸ் டிவைடட் ஐலாண்ட்* (2015)
- அனிதா பிரதாப் எழுதிய *"ஐலண்ட் ஆஃப் பிளட்"* (2003)
- பிரான்சிஸ் பாயில் எழுதிய *இலங்கையின் தமிழர் இனப்படுகொலை* (2009)
- கோர்டன் வெய்ஸ் எழுதிய *தி கேஜ்* (2011)
- பிரான்சிஸ் ஹாரிசன் எழுதிய " *ஸ்டில் கவுண்டிங் தி டெட்"* (2012)
- *சி. ஏ. சந்திரபிரேமா எழுதிய-கோத்தாஸ் வார்: தி கிரஷ்சிங் ஆப் தமிழ் டைகர்ஸ் டெரரிசம் ஆப் சிறீலங்கா* (2012).
- ஜே. கே. சிவலிங்கம் எழுதிய, *டேர் டு டிரீம் - ஹீரோடிக் டெல்ஸ் ஆப் தி தமிழ் டயாஸ்போரா* (2012).
- என். மாலதி எழுதிய *"என் நாடு மாயமான தருணம்"* (2012).

### புதினங்கள்

- *டிக் ஸ்டீவர்ஸ்* எழுதிய *டெக் வார்* ( ஏபிள் டீம் ) (1985),
- சியாம் செல்வதுரை எழுதிய *ஃபன்னி பாய்* (1994).
- நிஹால் டி சில்வாவின் *"தி ரோட் ஃப்ரம் எலிஃபண்ட் பாஸ்"* (2003)
- நயோமி முனவீர எழுதிய, ஐலண்ட் ஆப் தவுசண்ட் மிரர்ஸ் (2012)
- ஸர்மிளா செய்யித் எழுதிய *உம்மத்* (2014),
- அனுக் அருட்பிரகாசம் எழுதிய *தி ஸ்டோரி ஆஃப் எ ப்ரீஃப் மேரேஜ்* (2016)
- வி. வி. கணேசானந்தன் எழுதிய பிரதர்லெஸ் நைட் (2023)

## திரைப்படம் (ம) தொலைக்காட்சி

### திரைப்படங்கள்

- பாலு ஆனந்த் இயக்கிய *உனக்காக பிறந்தேன்* (1992).
- பிரசன்ன விதானகே இயக்கிய *புரஹந்த களுவர* (1997).
- சோமரத்ன திசாநாயக்க இயக்கிய *சரோஜா* (2000),
- ராஜேஷ் டச்ரிவர் இயக்கிய *இன் தி நேம் ஆஃப் புத்தா* (2002)
- மணிரத்னம் இயக்கிய *கன்னத்தில் முத்தமிட்டால்* (2002),
- பிரசன்ன விதானகே இயக்கிய *இரா மதியமா* (2003),
- ஜான் மகேந்திரன் இயக்கிய *ஆணிவேர்* (2006),
- ஆர். கே. செல்வமணி இயக்கிய *குற்றப்பத்திரிகை* (2007).
- துஷாரா பீரிஸ் இயக்கிய *பிரபாகரன்* (2008).
- சந்திரன் இரத்தினம் இயக்கிய *தி ரோட் ஃப்ரம் எலிஃபண்ட் பாஸ்* (2008)
- சஞ்சீவ புஷ்பகுமாரா இயக்கிய *பிளையிங் பிஷ்* (2011)
- பூடி கீர்த்திசேனா இயக்கிய *மாதா* (2011).
- சந்திரன் இரத்தினம் இயக்கிய *எ காமன் மேன்* (2013)
- ஜான் ஆபிரகாம் இயக்கிய *மெட்ராஸ் கஃபே* (2013)
- சந்தோஷ் சிவன் இயக்கிய *இனம்* (2013),
- ஜாக் ஆடியார்ட் இயக்கிய *தீபன்* (2015),
- மேத்யூ ஹெய்ன்மேன் இயக்கிய *எ பிரைவேட் வார்* (2018)

### ஆவணப்படங்கள்

- ஜானு இயக்கிய *கிரேயன்ஸ் அண்ட் பேப்பர்* (2009).
- காலம் மெக்ரே இயக்கிய *இலங்கையின் கொலைக்களம்* (2011)
- இலங்கை பாதுகாப்பு அமைச்சகத்தால் வெளியிடப்பட்ட, *லைஸ் அக்ரிடு அப்பன்* (2011)
- காலம் மெக்ரே இயக்கிய *இலங்கையின் கொலைக்களங்கள்: தண்டிக்கப்படாத போர்க்குற்றங்கள்* (2012)
- இலங்கை பாதுகாப்பு அமைச்சகத்தால் வெளியிடப்பட்ட *"ருத்லெஸ்"* (2012)
- காலம் மெக்ரே இயக்கிய *துப்பாக்கிச் சூடு இல்லாத மண்டலம்* (2013)
- பிபிசியின் *இலங்கையின் முடிவுறாத போர்* (2013)

### அசைபடம்

- சன்ரைஸ், இன்க். எழுதிய *மொபைல் சூட் குண்டம் 00* (2007),

## இசை

- *போராடடா ஒரு வாளேந்தடா*, அலை ஓசை (1985) படத்தின் பாடல்
- *தோல்வி நிலையென*, ஊமை விழிகள் (1986)
- *லயன்ஸ் அண்ட் டைகர்ஸ்* (1997), பிரவுன் பூகி நேஷனின் பாடல்
- *செபாலனானி* (2009), ரனிது லங்காகேயின் பாடல்
- *பார்ன் ஃப்ரீ* (2010), எம்ஐஏவின் பாடல்

## காணொளி விளையாட்டுகள்

- *டாம் க்ளான்சியின் கோஸ்ட் ரீகான் பிரிடேட்டர்* (2010)
- *நீரோ: தி ஸ்னைப்பர்* (2021)
# கோசாலை


**கோசாலை** அல்லது பசுமடம் (ஆங்கிலம்:*Goshala*; இந்தி: गौशाला, உரோமானியம் gauśālā) என்பது இந்தியாவில் தெருகளில் அலைந்து திரியும் பசுக்களுக்கான பாதுகாப்பு தங்குமிடங்கள் ஆகும். இந்தியாவில் உள்ள பசு உறைவிடங்களின் முதன்மை வருமான ஆதாரமாக அரசு மானியங்களும் நன்கொடைகளும் உள்ளன. 2014 முதல், இந்தியாவில் பாரதிய ஜனதா கட்சி அரசு ஆட்சிக்கு வந்ததிலிருந்து, இந்தியா 2014 முதல் 2016 வரை இரண்டு ஆண்டுகளில் பசு தங்குமிடங்களுக்காக 5,8 பில்லியன் டாலர் (69 அமெரிக்க டாலர்) செலவிட்டுள்ளது.  

## விளக்கம்
கோஷலா என்ற சமசுகிருத வார்த்யில் *கோ* என்றால் பசு என்றும் *ஷாலா* என்றால் தங்குமிடம் என்றும் பொருள். எனவே கோஷாலா என்றால் பசுக்களுக்கான தங்குமிடம் என்று பொருள்.  

## வரலாறு

முதல் கௌரக்ஷினி சபை 1882ஆம் ஆண்டில் பஞ்சாபில் நிறுவப்பட்டது. இந்த இயக்கம் வட இந்தியா, வங்காளம், பம்பாய், மெட்ராஸ் மாகாணங்கள் மற்றும் பிற மத்திய மாகாணங்களுக்கும் வேகமாக பரவியது. இந்த அமைப்பு அலைந்து திரிந்த பசுக்களை மீட்டு கௌஷலாக்கள் என்று அழைக்கப்படும் இடங்களில் அவற்றை வளர்க்க மீட்டெடுத்தது. தனிநபர்களிடமிருந்து அரிசியை சேகரிக்கவும், பங்களிப்புகளைச் சேகரிக்கவும், கோசாலைக்கு நிதியினைப் பெறவும், இங்கு வளர்க்கப்படும் பசுக்களை விற்கவும் வட இந்தியா முழுவதும் தொண்டு நிறுவன வலையமைப்புகளை உருவாக்கின. பசுவினைப் பலியிடுவதைச் தடை செய்யக் கோரி சில இடங்களில் 350,000 வரை கையொப்பங்கள் சேகரிக்கப்பட்டன. 1880க்கும் 1893க்கும் இடையில் நூற்றுக்கணக்கான பசுமடங்கள் திறக்கப்பட்டன. பாத்மேடா கோதம் இந்தியாவின் மிகப்பெரிய மடமாகும். இதில் 85,000க்கும் மேற்பட்ட பசுக்கள் உள்ளன. இந்த கோசாலை தெற்கு இராசத்தானில் உள்ள பாத்மேடா என்ற சிறிய நகரத்தில் அமைந்துள்ளது.  

## அரசு நிதியுதவி
2014ஆம் ஆண்டில் இந்தியாவில் பாஜக அரசு ஆட்சிக்கு வந்ததிலிருந்து, 2014 மற்றும் 2016 ஆண்டுகளுக்கு இடையில் இந்தியாவில் பசு தங்குமிடங்களுக்காக 5,8 பில்லியன் டாலர் (69 அமெரிக்க டாலர்) செலவிட்டுள்ளது.  

பயனற்ற பசுக்கள் இறைச்சிக் கூடத்திற்கு அனுப்பப்படுவதைத் தடுக்க, அரசாங்கம் 2014ஆம் ஆண்டின் நடுப்பகுதியில் இராச்ட்டிரிய கோகுல் திட்டத்தினைத் தொடங்கியது. இது முதிர்ச்சியடைந்து பசுக்களுக்கு புகலிடங்களைக் கட்டுவதை உள்ளடக்கிய ஒரு தேசிய திட்டமாகும். விலங்குகளின் உடல் கழிவுகளிலிருந்து கிடைக்கும் வருமானம் அவற்றின் பராமரிப்புக்காக செலவிடப்படுகிறது. மே 2016இல், இந்திய தேசிய அரசு பசுமடங்கள் குறித்த தேசிய மாநாட்டை நடத்தியது. பல்வேறு நோக்கங்களுக்காக பசுவின் சிறுநீர் மற்றும் சாணத்தை வணிக ரீதியாகப் பயன்படுத்துவதற்கான பசுமடங்கள் பொருளாதாரத்திற்கான ஒரு திட்டத்தினை உருவாக்க நிதி ஆயோக் செயல்பட்டு வருகிறது.  

## பிற வருமான ஆதாரங்கள்

அன்பளிப்புகளே பசுமடங்களின் பிரதான வருமான மூலங்கள் ஆகும். ஒரு சில பசுமடங்களில் நடனமும் யோகாவும் கற்றுக்கொடுக்கப்படுகிறது.
# சதுரம் (மலையாளத் திரைப்படம்)



**சதுரம்** (*Chathuram*) என்பது சித்தார்த் பரதன் இயக்கிய 2022ஆம் ஆண்டு இந்தியாவில் மலையாள மொழியில் வெளியான நாடக அதிரடித் திரைப்படம் ஆகும். இதில் சுவாசிகா, ரோஷன் மேத்யூ, அலென்சியர் லே லோபசு, லியோனா லிஷாய் ஆகியோர் நடித்துள்ளனர். இந்தத் திரைப்படம் 4 நவம்பர் 2022 அன்று திரையரங்குகளில் வெளியிடப்பட்டது.  

பிப்ரவரி 17, 2023 அன்று, பிராந்திய ஒடிடி தளமான சாய்னா ப்ளே சதுரம் திரைப்படத்தின் எண்ணிம உரிமைகளைப் பெற்றுள்ளதாக அறிவித்து. இதன் பின்னர் மார்ச் 9,2023 முதல் இதை ஒளிப்பரப்பினைச் செய்யத் தொடங்கியது.  

## நடிப்பு
- வீட்டு செவிலியராக ரோஷன் மேத்யூ பெல்தசார்
- எல்டோசு அச்சாயனாக அலென்சியர் லே லோபஸ்
- அச்சாயனின் இரண்டாவது மனைவியாக செலினாவாக சுவாசிகா
- அச்சாயனின் சகோதரர் ஜானாக ஜாஃபர் இடுக்கி
- அச்சாயனின் முதல் மனைவியாக அம்பிகா மோகன்
- அச்சாயனின் மகளாக ரிது அஜித்
- நிசாந்த் சாகர்-அட்வகேட் ரோனி ஜசேரியா
- ஜிஜிமோலாக சாந்தி பாலச்சந்திரன்
- சிஐ மெரிட்டா பிலிப் கதாபாத்திரத்தில் லியோனா லிஷாய்
- ஜோசப் கதாபாத்திரத்தில் கிலு ஜோசப்
- இரதியாக கீதா சங்கீதா
- ஜோபிசு கதாபாத்திரத்தில் அமல்சா
- குழந்தையாக வினோய் தாமசு
- பெல்லின் சகோதரனாக வினோத் கிருஷ்ணன்
- காவல்துறை ஆய்வாளராக கிச்சு டெல்லசு
- காவல்துறை அதிகாரியாக சுமிதா மோகன்
- காவல்துறை அதிகாரியாக ராஜீவ் மோகன்
- காவல்துறை அதிகாரியாக அனுரூப்
- ஜெரில் வர்கீசு பாதிரியாராக

## வரவேற்பு
சதுரம் திரைப்படம் விமர்சகர்களிடமிருந்து கலவையான நேர்மறையான விமர்சனங்களைப் பெற்றது. முன்னணி நடிகர்களின் நடிப்பைப் பலரும் பாராட்டினர்.  

## விமர்சனம்
டைம்ஸ் ஆஃப் இந்தியா இந்த படத்திற்கு 3/5 நட்சத்திரங்களை வழங்கியது. இது "அரிதாகவே காணப்பட்ட உணர்ச்சிகரமான நாடகம்" என்று விவரித்தது. முன்னணி நடிகரிகளின் நடிப்பைப் பாராட்டியது; அதே நேரத்தில் அவ்வப்போது மந்தமான போக்கினையும் சுட்டிக்காட்டியது. சுவாசிகா விஜய், ரோசன் மேத்யூவின் நடிப்பைப் பாராட்டி, ஓடிடிபிளேய் (OTTPlay) படத்திற்கு 3/5 நட்சத்திரங்களை வழங்கியது. ஆனால் படம் "கணிக்கக்கூடிய பகுதிகளை சிறந்த துணுக்குகளுக்குக் கொண்டு செல்ல மிகவும் அதிகமாக எடுத்துக்கொள்கிறது" என்று எழுதியது. படத்தின் மனநிலையும் சூழ்நிலையும் பாராட்டப்பட்டாலும், "சிற்றின்ப அதிரடிக் கையேட்டில் உள்ள பழமையான தந்திரங்களை" நம்பியிருக்கும் இது "கவனத்தை ஈர்க்கும் ஒரு பெண்-மரண நாடகம்" என்று ஃபிலிம் கம்பானியன் எழுதியது. தி நியூ இந்தியன் எக்ஸ்பிரஸ் இதை "மிகவும் சுவாரஸ்யமான சத்தம்-சாயம் கொண்ட இருண்ட நகைச்சுவை" என்று அழைத்தது. சுவாசிகா விஜய் "நம்பிக்கைக்குரிய மற்றும் பாதிக்கப்படக்கூடியவர்களுக்கு இடையில் ஊசலாடும் வாம்பயர் என்ற வெளிப்பாடு" என்றும் ரோஷன் மேத்யூ தனது பாத்திரத்தில் "இயற்கையாக நடித்துள்ளனர்" என்றும் பாராட்டியது. இந்தியன் எக்ஸ்பிரஸ் மலையாளம் இந்த படம் பழக்கமான சிற்றின்ப அதிரடித் திரைப்படங்களிலிருந்து வெகு தொலைவில் செல்லவில்லை என்று குறிப்பிட்டது. ஆனால் மலையாள சினிமாவில் அரிதாகவே காணப்படும் பாணியில் உடல், ஆசை மற்றும் சக்தி இயக்கவியல் பற்றிய விவாதத்தை ஒப்புக் கொண்டது.
# வி. எ. முத்தையா



**வி. எ. முத்தையா** (*V. A. Muthiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் முருங்கைப்பட்டி கிராமத்தினைச் சேர்ந்தவர். எட்டாவது வகுப்பு வரை கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# எம். முத்துசாமி நாயக்கர்



**எம். முத்துசாமி நாயக்கர்** (*M. Muthuswamy Naickar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் திருப்போரூர் பகுதியினைச் சேர்ந்தவர். சென்னையில் பள்ளிக் கல்வியினை பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கல்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# வல்லமை



**வல்லமை** (*Vallamai*) என்பது 2025-ஆம் ஆண்டு வெளியான இந்திய தமிழ் மொழித் திரைப்படமாகும். கருப்பையா முருகன் தனது பேட்டிலர்சு சினிமா பதாகையின் கீழ் எழுதி, இயக்கி, இத்திரைப்படத்தை தயாரித்தார். பிரேம்ச்சி அமரன் மற்றும் திவதர்சினி ஆகியோர் முக்கிய வேடங்களில் நடித்துள்ளனர்.  

2025-ஆம் ஆண்டு ஏப்ரல் மாதம் 25 அன்று வல்லமை திரைப்படம் திரையரங்குகளில் வெளியிடப்பட்டது.  

## நடிகர்கள்
- பிரேம்ச்சி அமரன்-சரவணன்
- திவதர்சினி-பூமிகா
- தீபா சங்கர்
- வழக்கு என் முத்துராமன்
- சூப்பர்குட் சுப்பிரம்மணி-காவலர்
- இராசித்து மேனன்
- சீர்கவி-பூமிகாவின் பரதநாட்டிய ஆசிரியை

## தயாரிப்பு
வல்லமை படத்தை எழுதி, இயக்கி, தயாரித்தவர் கருப்பையா முருகன். முன்னதாக இவர் 'விடியாத இரவொன்று வேண்டும்' (2022) என்ற படத்தை இயக்கினார். இப்படத்தில் பிரேம்ச்சி அமரன் முக்கிய வேடத்தில் நடிக்கிறார். இவர் கடைசியாக தனது சகோதரர் வெங்கட் பிரபுவின் இயக்கத்தில் 'தி கிரேட்டசுட்டு ஆஃப் ஆல் டைம்' (2024) படத்தில் நடித்தார். தொழில்நுட்பக் குழுவில் ஒளிப்பதிவாளர் சூரச்சு நல்லுசாமி, இசையமைப்பாளர் ஜிகேவி, தொகுப்பாளர் சி கணேசு குமார், கலை இயக்குநர் எசுகே அச்சய் மற்றும் சண்டைப்பயுற்சி இயக்குநர் எசுஆர் அரிமுருகன் ஆகியோர் திரைப்படத் தயாரிப்பில் உள்ளனர்.  

## கதை
கிராமத்து மனிதரான சரவணன் தாயை இழந்துவிட்ட 14 வயது மகளின் கல்விக்காக சென்னையில் குடியேறுகிறார். சுவரொட்டித் தொழிலாளியாக உழைத்து, மகளைப் படிக்க வைக்கிறார். பள்ளியிலிருந்து வீடு திரும்பும் மகள், திடீர் உடல்நலக் குறைவுக்கு ஆளாக, பதறியடித்து மகளிர் மருத்துவரிடம் அழைத்துச் செல்கிறார். பரிசோதனையில் மகள் பாலியல் வன்கொடுமைக்கு ஆளாக்கப்பட்டிருப்பதைக் கண்டுபிடித்துச் சொல்கிறார் மருத்துவர். மகளும் தந்தையும், பாலியல் குற்றவாளி யாரெனக் கண்டுபிடித்து பழிதீர்க்க முடிவெடுக்கிறார்கள். அவர்களால் முடிந்ததா என்பது கதை.  

## இசை
வல்லமை படத்திற்கு ஜி.கே.வி இசையமைத்துள்ளார். வெங்கட் பிரபு பாடிய முதல் தனிப்பாடலான "மகளே என் மகளே" 2025 ஆம் ஆண்டு மார்ச்சு மாதம் 12 அன்று வெளியிடப்பட்டது.  

## வெளியீடு
### திரையரங்குகள்
வல்லமை திரைப்படம் 2025ஆம் ஆண்டு ஏப்ரல் 25 அன்று திரையரங்குகளில் வெளியிடப்பட்டது. இந்தப் படத்திற்கு மத்திய திரைப்படச் சான்றிதழ் வாரியம் 'யூ/ஏ' சான்றிதழ் வழங்கியது.  

### ஊடக வெளியீடு
வல்லமை திரைப்படம் ஆகா தமிழ் நிறுவனம் 23 மே 2025 ஆம் ஆண்டு மே மாதம் 23 அன்று திரையிட்டது.  

## விமர்சனம்
தினமலர் பத்திரிகையின் ஒரு விமர்சகர் படத்தின் முதிர்ச்சியற்ற காட்சிகளையும் பலவீனமான திரைக்கதையையும் விமர்சித்து 2.5/5 மதிப்பீடு அளித்தார். மாலை மலரின் ஒரு விமர்சகர் படத்தின் திரைக்கதையையும் காட்சிப்படுத்தலில் உள்ள ஒற்றுமையின்மையையும் விமர்சித்து 2/5 நட்சத்திரங்களை வழங்கினார். தி டைம்சு ஆஃப் இந்தியாவின் அபினவ் சுப்பிரமணியன் 1.5/5 நட்சத்திரங்களை வழங்கியுள்ளார். சினிமா எக்சுபிரசின் அக்சய் குமார் எதிர்மறையான விமர்சனத்தை அளித்துள்ளார். சாமானியர்களின் கோபத்துக்கு மலையை சாய்க்கும் வலிமை உண்டு என்பதை, ‘வல்லமை’ திரைப்படம் நிதானமானக் காட்சிகளின் வழியாக விரித்து வைக்கிறது என்று இந்து தமிழ் செய்தித்தாள் விமர்சித்துள்ளது.
# கே. பி. நல்லசிவம்



**கே. பி. நல்லசிவம்** (*K. P. Nallasivam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் ஈரோடு நகரைச் சேர்ந்தவர். ஈரோடில் கல்வி பயின்றுள்ள நல்லசிவம், சோசலிச கட்சியினைச் சார்ந்தவர். இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சென்னிமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# தாந்தா ராம்கர் சட்டமன்றத் தொகுதி



**தாந்தா ராம்கர் சட்டமன்றத் தொகுதி** *(Danta Ramgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. இது சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | நரேன் சிங் | இந்திய தேசிய காங்கிரசு</br> |  |
| 2008 | அம்ரா ராம் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2013 | நாராயண் சிங் | rowspan=3 | இந்திய தேசிய காங்கிரசு</br> |
| 2018 | வீரேந்திர சிங் |  |  |
| 2023 |  |  |  |

## தேர்தல் முடிவுகள்
### 2023
# மோர்சிங்கி

**மோர்சிங்கி** (*Morsinghi*) என்பது இந்தியாவின் இமாச்சலப் பிரதேசம் மாநிலத்தின் பிலாசுபூர் மாவட்டத்தில் உள்ள குமர்வின் தொகுதியில் உள்ள தலியானா பஞ்சாயத்தில் உள்ள ஒரு கிராமமாகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இக்கிராமத்தில் சுமார் 32 குடும்பங்களும் 149 பேரும் வாழ்ந்தனர். இக்கிராமத்தின் அஞ்சல் குறியீடு 174026 ஆகும். The PIN code of the village is 174026.  

பெரும்பாலான கிராம மக்கள் தங்கள் வாழ்வாதாரத்திற்காக விவசாயத்தை நம்பியுள்ளனர். சமீபத்திய ஆண்டுகளில் இந்த கிராமம் இந்திய கைப்பந்து விளையாட்டின் தொட்டிலாக பிரபலமடைந்துள்ளது. இரண்டு முன்னாள் தேசிய வீரர்களான சச்சின் சவுத்ரி மற்றும் சினேகலதா சவுத்ரி ஆகியோர் பெண்களுக்கு பயிற்சி அளிக்கத் தொடங்கியுள்ளனர். அவர்களில் பலரை இந்தியாவுக்காக விளையாடத் தேர்ந்தெடுத்துள்ளனர்.
# கண்டேலா சட்டமன்றத் தொகுதி



**கண்டேலா சட்டமன்றத் தொகுதி** *(Khandela Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. கண்டேலா, சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கோபால் சிங் | சுயேச்சை |  |
| 1977 | ஜனதா கட்சி |  |  |
| 1980 | மகாதேவ் சிங் | இந்திய தேசிய காங்கிரசு (இ) |  |
| 1985 | மாதோ தேவ் சிங் | இந்திய தேசிய காங்கிரசு</br> |  |
| 1990 | கோபால் சிங் | ஜனதா தளம் |  |
| 1993 | மகாதேவ் சிங் | சுயேச்சை |  |
| 1998 | rowspan=2 | இந்திய தேசிய காங்கிரசு</br> |  |
| 2003 |  |  |  |
| 2008 | பன்சிதர் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | மகாதேவ் சிங் | சுயேச்சை |  |
| 2023 | சுபாசு மீல் | பாரதிய ஜனதா கட்சி</br> | } |

## தேர்தல் முடிவுகள்
### 2023
# சாம்ரௌலி

**சாம்ரௌலி** (*Chamrauli, Chamba*) என்பது இந்தியாவின் இமாச்சலப் பிரதேசத்தின் சம்பா மாவட்டத்தில் அமைந்துள்ள ஒரு கிராமமாகும்.  

சம்பா தாலுகாவில் அமைந்துள்ள இக்கிராமம் துணை மாவட்ட தலைமையகமான சம்பாவிலிருந்து 19 கி.மீ தொலைவில் அமைந்துள்ளது. கிராமத்தின் அஞ்சல் குறியீடு 176314 ஆகும். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இங்கு மொத்தம் 100 குடும்பங்கள் வசித்தன. சாம்ரௌலி கிராமத்தின் மக்கள்தொகை 498 ஆக இருந்தது. இதில் 246 ஆண்களும் 252 பெண்களும் இருந்தனர்.  

சாம்ரௌலி கிராமத்தில் 0-6 வயதுடைய குழந்தைகளின் எண்ணிக்கை 68 ஆகும். இது கிராமத்தின் மொத்த மக்கள் தொகையில் 13.65% ஆகும். சாம்ராலி கிராமத்தின் சராசரி பாலின விகிதம் 1024 ஆகும், இது இமாச்சலப் பிரதேச மாநில சராசரியான 972 என்பதை விட அதிகமாகும். மக்கள் தொகை கணக்கெடுப்பின்படி சாம்ரௌலியின் குழந்தை பாலின விகிதம் 1345 ஆகும். இது இமாச்சலப் பிரதேச சராசரியான 909 என்பதை விட அதிகமாகும்.  

இமாச்சலப் பிரதேசத்தை விட சாம்ரௌலி கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், சாம்ரௌலி கிராமத்தின் கல்வியறிவு விகிதம் 71.63% ஆக இருந்தது. இது இமாச்சலப் பிரதேசத்தின் 82.80% என்பதை விட குறைவாகும். ஆண்களின் கல்வியறிவு விகிதம் 83.87% ஆகவும், பெண்களின் கல்வியறிவு விகிதம் 59.15% ஆகவும் உள்ளது.
# நீம்காதானா சட்டமன்றத் தொகுதி


**நீம்காதானா சட்டமன்றத் தொகுதி** *(Neem Ka Thana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. நீம்காதானா, சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | மாலா ராம் | பகுஜன் சமாஜ் கட்சி |  |
| 2008 | இரமேசு சந்த் கண்டேல்வால் | இந்திய தேசிய காங்கிரசு</br> |  |
| 2013 | பிரேம் சிங் பசோர் | பாரதிய ஜனதா கட்சி</br> |  |
| 2018 | சுரேசு மோடி | rowspan=2 | இந்திய தேசிய காங்கிரசு</br> |
| 2013 |  |  |  |

## தேர்தல் முடிவுகள்
### 2023
# காதல் என்பது பொதுவுடைமை



**காதல் என்பது பொதுவுடைமை** (*Kaadhal Enbadhu Podhu Udamai*) என்பது 2025 ஆம் ஆண்டு வெளியான இந்திய தமிழ் மொழி நாடகத் திரைப்படமாகும். செயப்பிரகாசு ராதாகிருசுணன் இத்திரைப்படத்தை எழுதி இயக்கினார். வினீத்து மற்றும் ரோகிணி முக்கிய வேடங்களிலும் இலிச்சோமோல் சோசு, அனுசா பிரபு, காலேசு ராமானந்து மற்றும் தீபா ஆகியோர் துணை வேடங்களிலும் நடித்துள்ளனர்.  

காதல் என்பது பொதுடைமை திரைப்படம் 2023ஆம் ஆண்டு நவம்பர் மாதம் இறுதி வாரத்தில் 54ஆவது இந்திய பன்னாட்டு திரைப்பட விழாவில் திரையிடப்பட்டது. இது பிப்ரவரி 14, 2025ஆம் ஆண்டு பிப்ரவரி மாதம் 14ஆம் தேதியன்று திரையரங்குகளில் வெளியிடப்பட்டது.  

## கதை
ஊக்கமளிக்கும் பேச்சாளரும் ஆவணப்படத் தயாரிப்பாளருமான லட்சுமி, தனது 25 வயது மகள் சம்யுக்தாவுடன் நெருக்கமான மற்றும் தாராளவாத பிணைப்பைப் பகிர்ந்து கொள்கிறார், அவர் ஒரு நேர்பாலீர்ப்பு பெண் மற்றும் கதக் நடனக் கலைஞர். காதல் மற்றும் பாலியல் பற்றிய நவீன கருத்துக்களை ஆராயும் மேரி உட்பட பல கோணங்களில் இருந்து கதை வெளிப்படுகிறது.  

## நடிகர்கள்
- வினீத்-தேவராசு
- ரோகிணி- இலசுமி
- இலிச்சோமோல்-சம்யுக்தா
- அனுசா பிரபு - நந்தினி
- காலேசு ராமானந்து-இரவீந்தரா
- தீபா சங்கர்-மேரி

## தயாரிப்பு
2023ஆம் ஆண்டு பிப்ரவரி மாதம் 16 ஆம் தேதியன்று லென்சு (2016), தி மசுகிட்டோ பிலாசபி (2019) மற்றும் தலைக்கூத்தல் (2023) ஆகிய படங்களை இயக்கிய செயப்பிரகாசு ராதாகிருசுணன், காதல் என்பது பொது உடமை என்ற தனது அடுத்த படத்தை இலிச்சோமோல் சோசு மற்றும் அனுசா பிரபு, வினீத், ரோகினி மற்றும் தீபா ஆகியோருடன் முக்கிய வேடங்களில் நடிக்கும் ஒரு சுவரொட்டியை அறிவித்தார். இந்தப் படத்தை இயக்குனர் சியோ பேபி தயாரித்தார். இயோமோன் இயேக்கப்பு, நித்தியா அற்புதராசா, டிச்சோ அகசுட்டின், விசுணு ராசன் மற்றும் சச்சின் எசு ராச்சு ஆகியோர் இணைந்து மேன்கைண்டு சினிமாசு , சிமெட்ரி சினிமாசு மற்றும் நித்சு தயாரிப்பாளர்கள் ஆகியோர் இணைந்து உருவாக்குகின்றனர். தொழில்நுட்பக் குழுவில் ஒளிப்பதிவாளர் சிறீ சரவணன், தொகுப்பாளர் டானி சார்லசு மற்றும் இசையமைப்பாளர் கண்ணன் நாராயணன் ஆகியோர் இடம்பெற்றுள்ளனர்.  

## இசை
கண்ணன் நாராயணன் இசையமைத்துள்ளார். முதல் தனிப்பாடலான "தீயை" 2025 ஆம் ஆண்டு பிப்ரவரி மாதம் 7 அன்று வெளியிடப்பட்டது.  

## வெளியீடு
### முதல் காட்சி
2023 ஆம் ஆண்டு நவம்பர் மாதத்தின் பிற்பகுதியில் கோவாவில் நடைபெற்ற இந்தியன் பனோரமாவின் கீழ் இந்திய 54 ஆவது பன்னாட்டு திரைப்பட விழாவில் 24 திரைப்படங்களுடன் காதல் என்பது பொது உடைமை திரையிடப்பட்டது.  

### திரையரங்குகளில்
காதல் என்பது பொதுவுடைமை 2025 ஆம் ஆண்டு பிப்ரவரி மாதம் 14 ஆம் தேதியன்று அன்று திரையரங்குகளில் வெளியிடப்பட்டது.  

### ஊடக வெளியீடு
காதல் என்பது பொதுவுடைமை திரைப்படம் 2025 ஆம் ஆண்டு ஏப்ரல் மாதம் 15 ஆம் தேதியன்று சன் நெக்சுட்டில் திரையிடப்பட்டது.  

## விமர்சனம்
தி டைம்சு ஆஃப் இந்தியாவின் அபினவ் சுப்பிரமணியன் ஐந்திற்கு மூன்று மதிப்பீடுகளை அளித்து, "காதல் என்பது பொதுவுடைமை அதை உண்மையானதாகவும் தொடர்புபடுத்தக்கூடியதாகவும் வைத்திருக்கிறது. சில நேரங்களில், ஒரு படம் செய்ய வேண்டியது அவ்வளவுதான்" என்றும் கூறினார். சினிமா எக்சுபிரசின் செயபுவனேசுவரி ஐந்திற்கு மூன்று புள்ளி ஐந்து மதிப்பீடு அளித்து, திரைப்படம் உருவகங்களால் நிரம்பியுள்ளது என்று குறிப்பிட்டார்.
# கன்வர் அபினய்



**கன்வர் அபினய்** (*Kanwar Abhinay*) என்பவர் இந்தியாவைச் சேர்ந்த ஒரு துடுப்பாட்ட வீரராவார். 1991 ஆம் ஆண்டு சூன் மாதம் 16 ஆம் தேதியன்று இவர் பிறந்தார். கன்வர் அபினய் சிங் என்ற பெயராலும் அறியப்படுகிறார். 2012 ஆம் ஆண்டு டிசம்பர் மாதம் 1 ஆம் தேதியன்று நடைபெற்ற 2012–13 இரஞ்சி கோப்பை போட்டியில் இமாச்சலப் பிரதேசத்திற்காக தனது முதல் தர அறிமுகப் போட்டியில் விளையாடினார். 2017 ஆம் ஆண்டு பிப்ரவரி மாதம் 25 அன்று 2016–17 விச்சய் அசாரே கோப்பை துடுப்பாட்டப் போட்டியில் இமாச்சலப் பிரதேசத்திற்காக தனது பட்டியல் அ அறிமுகத்தை மேற்கொண்டார். 2018ஆம் ஆண்டு சனவரி மாதம் 8 ஆம் தேதியன்று 2017–18 மண்டல டி20 போட்டியில் இமாச்சலப் பிரதேசத்திற்காக தனது இருபது20 அறிமுகத்தை மேற்கொண்டார்.
# சிறிமாதோபூர் சட்டமன்றத் தொகுதி



**சிறிமாதோபூர் சட்டமன்றத் தொகுதி** *(Srimadhopur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. சிறிமாதோபூர், சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சன்வர் மால் | இந்திய தேசிய காங்கிரசு</br> |  |
| 1977 | அர்லால் சிங் கர்ரா | ஜனதா கட்சி |  |
| 1980 | தீபேந்திர சிங் | இந்திய தேசிய காங்கிரசு (இ) |  |
| 1985 | அர்லால் சிங் கர்ரா | rowspan=2 | பாரதிய ஜனதா கட்சி</br> |
| 1990 |  |  |  |
| 1993 | தீபேந்திர சிங் | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | அர்லால் சிங் கர்ரா | சுயேச்சை |  |
| 2008 | தீபேந்திர சிங் | இந்திய தேசிய காங்கிரசு</br> |  |
| 2013 | ஜபார் சிங் கர்ரா | பாரதிய ஜனதா கட்சி</br> |  |
| 2018 | தீபேந்திர சிங் | இந்திய தேசிய காங்கிரசு</br> |  |
| 2023 | சாபர் சிங் கர்ரா | பாரதிய ஜனதா கட்சி</br> |  |

## தேர்தல் முடிவுகள்
### 2023
# மடோன் அஸ்வின்



**மடோன் அஸ்வின்** *(Madonne Ashwin)* ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் *மண்டேலா*, *மாவீரன்* திரப்படங்களை இயக்கியதன் மூலம் பரவலாக அறியப்படுகிறார். இவர் மூன்று தேசிய திரைப்பட விருதுகளைப் பெற்றுள்ளார்.  

## தொழில் வாழ்க்கை
மடோன் அஸ்வின் தொடக்க காலங்களில் நாளைய இயக்குநர் நிகழ்ச்சிக்காக *தர்மம்* போன்ற குறும்படங்களைத் தயாரித்தார், பின்னர் நித்திலன் சாமிநாதனின் *குரங்கு பொம்மை* (2017) திரைப்படத்தில் உரையாடல் எழுத்தாளராகப் பணியாற்றினார்.  

இவரது அடுத்த படம் *மாவீரன்* (2025), இது அமானுஷ்ய சக்திகளைக் கொண்ட ஒரு கருத்தோவியக் கலைஞரைப் பற்றியதாகும். லோகேஷ் கனகராஜ் இந்தப் படத்திற்கு சில ஆலோசனைகளை இவருக்கு வழங்கினார்.  

## திரைப்படவியல்

### திரைப்பட இயக்குநராக
| 2012 | *தர்மம்* | குறும்படம்; தயாரிப்பாளர் |
| --- | --- | --- |
| 2021 | *மண்டேலா* | இயக்குநராக அறிமுகமானது |
| 2023 | *மாவீரன்* |  |
| *சியான் 63* |  |  |

### எழுத்தாளராக
| 2017 | *குரங்கு பொம்மை* | வசனம் | நடிகராகவும் பங்காற்றினார் |
| --- | --- | --- | --- |
| 2018 | *வெல்ல ராஜா* | வசனம் | தொலைக்காட்சித் தொடர் |

## பாராட்டுகள்
| விருது விழா | ஆண்டு | வகை | திரைப்படம் | முடிவு |
| --- | --- | --- | --- | --- |
| தேசியத் திரைப்பட விருது | 2013 | சிறந்த இயக்குநர் | *தர்மம்* | வெற்றி |
| 68வது தேசிய திரைப்பட விருதுகள் | 2022 | சிறந்த அறிமுகத் திரைப்படம் | *மண்டேலா* | வெற்றி |
# சௌவாரி



**சௌவாரி** (*Chowari*) என்பது இந்தியாவின் இமாச்சலப்பிரதேசத்திலுள்ள சம்பா மாவட்டத்தில் அமைந்துள்ள ஒரு நகரமும் பேரூராட்சியுமாகும்.  

## புவியியல்
சௌவாரி 32°26′வடக்கு 76°01′கிழக்கு என்ற ஆள் கூறுகளில் அமைந்துள்ளது. கடல் மட்டத்திலிருந்து சராசரியாக 1202 மீட்டர் (3944 அடி) உயரத்தில் இக்கிராமம் உள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி சௌவாரி நகரத்தின் மக்கள் தொகை 3770 ஆக இருந்தது. இம்மக்கள் தொகையில் ஆண்கள் 1865 பேரும் பெண்கள் 1905 பேறும் இருந்தனர். சௌவாரி நகரத்தின் சராசரி கல்வியறிவு விகிதம் 89.28% ஆகும். இது மாநிலத்தின் சராசரியான 82.80 % என்பதை விட அதிகம் ஆகும். இக்கிராமத்தின் ஆண்களின் கல்வியறிவு 94.17% மற்றும் பெண்களின் கல்வியறிவு 84.45% ஆகும். சௌவாரி நகரத்தின் மக்கள் தொகையில் 11% பேர் 6 வயதுக்குட்பட்டவர்களாக இருந்தனர்.
# சம்பா இல்லம்



**சம்பா இல்லம்** (*Chamba House*) என்பது பஞ்சாபின் லாகூரில் உள்ள ஒரு வரலாற்றுச் சிறப்புமிக்க கட்டடமாகும். இது முன்னர் சம்பா இராசாவின் இல்லமாகப் பயன்படுத்தப்பட்டது.  

## வரலாறு
சம்பா இந்தியாவின் பழமையான சுதேச அரசுகளில் ஒன்றாகும். இதன் ஆட்சியாளரான இராசாவுக்கு 11-துப்பாக்கிச் சுவடு மரியாதை அளிக்கவும் உரிமை உண்டு. இதன் இராசாக்களில் ஒருவரான பூரி சிங், இலாகூரில் உள்ள தனது இல்லத்திற்காக சம்பா மாளிகையை நியமித்தார். இக்கட்டடம் பாய் ராம் சிங்கால் வடிவமைக்கப்பட்டது.  

இலாகூரில் உள்ள ஒரு பகுதியில் இவ்வில்லம் கட்டப்பட்டது. 1880 தர்பாரின் போது ஒரு காலத்தில் இங்கு முகாம்கள் இருந்தன.
# பரோகா (இமாச்சலப் பிரதேசம்)

**பரோகா** (*Baroha*) என்பது இந்தியாவின் வட இந்திய மாநிலமான இமாச்சலப்பிரதேசத்திலுள்ள அமிர்பூர் மாவட்டத்தில் அமைந்துள்ள ஒரு கிராமமாகும்.  

1997 ஆம் ஆண்டு நிகழ்ந்த ஒரு திருமண விருந்தில் கலந்து கொள்ளச் சென்ற 71 பேர் ஒரு பெரிய லாரி விபத்தில் கொல்லப்பட்ட நிகழ்வு பரோகா கிராமத்தினைப் பற்றிய கவனத்தை ஈர்த்தது. கசோட்டா கிராமத்தின் அருகே 250 அடி ஆழமுள்ள பள்ளத்தாக்கில் அவர்களை ஏற்றிச் சென்ற லாரி விழுந்ததில் தொடர்பில்லாத மேலும் பத்து பேர் காயமடைந்தனர்.  

மாவட்ட தலைமையகத்திலிருந்து அமிர்பூர் இயாகூ சாலையில் 4 கி.மீ தொலைவில் பரோகா கிராமம் உள்ளது.  

புகழ்பெற்ற பசாங்கோ மகாதேவ் கோயில் இக்கிராமத்தின் தென்கிழக்கில் அமைந்துள்ளது. இது கார் சாலை வழியாக அணுகக்கூடியது. கோயிலில் இயற்கையாகவே நிலத்திலிருந்து தோன்றிய சிவலிங்கம் உள்ளது. கிராம மக்கள் தினமும் கோயிலில் வழிபடுகிறார்கள். ஒவ்வோர் ஆண்டும் இரண்டு முறை கிருட்டிணர் பிறந்தநாள் மற்றும் சிவராத்திரி நாட்களில் கிராம மக்கள் பந்தாரா ஏற்பாடு செய்து நாளைக் கொண்டாடுகிறார்கள்.
# பாபு ராம் மந்தியல்

**பாபு ராம் மந்தியல்** (*Babu Ram Mandial*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராக இவர் இமாச்சலப் பிரதேச அரசியலில் ஈடுபட்டார். பாபு ராம் மந்தியல் அமீர்பூர் மாவட்டத்தில் உள்ள நடான் தொகுதியில் இருந்து தேர்ந்தெடுக்கப்பட்டு இமாச்சலப் பிரதேச சட்டமன்ற உறுப்பினராக இருந்தார். முன்னதாக, இவர் இந்திய தேசிய காங்கிரசு கட்சியின் உறுப்பினராக இருந்தார். ஓசியார்பூரில் சட்டப் பாடத்தில் பட்டம் பெற்ற ஒரு வழக்கறிஞராக இருந்தார். பாபு ராம் மந்தியல் ஒரு ஏழைக் குடும்பத்தைச் சேர்ந்தவர். இவருக்கு இந்தியில் தேர்ச்சி பெற்ற பேராசிரியரான ஒரு மனைவி மற்றும் இரண்டு மகன்கள் இருந்தனர்: மகன்களில் ஒருவர் பல் அறுவை சிகிச்சை நிபுணர் மற்றும் ஒருவர் எலும்பியல் மருத்துவர் ஆவார்.  

முன்னாள் தலைமை நாடாளுமன்ற செயலாளரான பாபு ராம் மந்தியல், தனது நூற்றுக்கணக்கான ஆதரவாளர்களுடன் இமாச்சல லோகித் கட்சியில் முறையாக இணைந்தார்.
# கோட்புத்லி சட்டமன்றத் தொகுதி



**கோட்புத்லி சட்டமன்றத் தொகுதி** *(Kotputli Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. கோட்புத்லி, ஜெய்ப்பூர் ஊரக மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சுரேசு சந்திரா | சுதந்திராக் கட்சி |  |
| 1977 | இராம் கரண் | சுயேச்சை |  |
| 1980 | சிறிராம் | இந்திய தேசிய காங்கிரசு (இ) |  |
| 1985 | முக்தி லால் | rowspan=2 | சுயேச்சை |
| 1990 | இராம் கரண் சிங் |  |  |
| 1993 | இராம் சந்தர் ராவத் | இந்திய தேசிய காங்கிரசு</br> |  |
| 1998 | இரகுவீர் சிங் | பாரதிய ஜனதா கட்சி</br> |  |
| 2003 | சுபாசு சந்திரா | சுயேச்சை |  |
| 2008 | இராமசுவரூப் கசனா | லோக்தந்திரிக் சமாஜ்வாதி கட்சி (இந்தியா) |  |
| 2013 | இராசேந்திர சிங் யாதவ் | rowspan=2 | இந்திய தேசிய காங்கிரசு</br> |
| 2018 |  |  |  |
| 2023 | அன்சுராச் படேல் | பாரதிய ஜனதா கட்சி</br> | } |

## தேர்தல் முடிவுகள்
### 2023
# மங்கர் பானி


**மங்கர் பானி** (*Mangar Bani*) என்பது தில்லி-அரியானா எல்லையில் உள்ள மங்கர் கிராமத்திற்கு அடுத்துள்ள ஒரு பழங்கால தொல்லியல் தளமும் புனித தோப்பும் ஆகும். இது இந்திய மாநிலமான அரியானாவின் பரீதாபாது மாவட்டத்திலுள்ள ஆரவல்லி மலைத்தொடரின் தெற்கு தில்லி முனையத்தில் உள்ளது. இது இந்தியாவின் தேசிய தலைநகரான தில்லிக்கு தெற்கே, தேசிய தலைநகர் வலயத்துக்குள் அமைந்துள்ளது.  
## பின்னணி
மங்கர் பானி என்பது இந்திய துணைக் கண்டத்தின் மிகப்பெரிய புதிய கற்கால கருவிகளைத் தயாரித்த ஒரு தளமாகும். 100,000 ஆண்டுகளுக்கு முன்பு (நிகழ்காலத்திற்கு முன்) ஆரவல்லி மலைத்தொடரில் கண்டுபிடிக்கப்பட்ட முதல் குகை ஓவியங்கள் கொண்ட தளமாகவும் இது உள்ளது. இது 20,000-40,000 நிகழ்காலத்திற்கு முந்தைய ஆண்டுக்கு முந்தையது.  
## அமைவிடம்
அசோலா பட்டி வனவிலங்கு தேசியப் பூங்காவை ஒட்டிய மங்கர் பானி, சரிஸ்கா தேசியப் பூங்காவிலிருந்து தில்லி வரை நீண்டிருக்கும் வடக்கு ஆரவல்லி மலைத்தொடரில் சிறுத்தை வனவிலங்கு வழித்தடத்தில் உள்ள ஒரு முக்கியமான உயிரியற் பல்வகைமைப் பகுதியாகும். பட்கால் ஏரி, 10 ஆம் நூற்றாண்டின் பண்டைய சூரஜ்குண்ட் நீர்த்தேக்கம் மற்றும் அனங்பூர் அணைக்கட்டு, தம்தமா ஏரி, துக்ளகாபாத் கோட்டை மற்றும் அடிலாபாத் இடிபாடுகள் (இரண்டும் தில்லியில் உள்ளன) போன்ற பல இடங்களிலும் அதைச் சுற்றியுள்ள கைவிடப்பட்ட திறந்த குழி சுரங்கங்களிலும் ஈரநிலங்கள் உருவாகி, புலம்பெயர்ந்த பறவைகளுக்கு முக்கியத்துவத்தை அளிக்கின்றன.  

## அழிவு நிலை
அருகிலுள்ள பகுதியில் குப்பை, ஆக்கிரமிப்பு மற்றும் சட்டவிரோத கட்டுமானம் காரணமாக இதன் அழிவு குறித்து கவலைகள் உள்ளன. பரந்த அளவிலான பாதுகாப்புத் திட்டத்தை அரசாங்கம் செயல்படுத்த வேண்டும் என்றும், இந்தப் பகுதியை பாதுகாக்கப்பட்ட காடு மற்றும் பாதுகாக்கப்பட்ட தொல்லியல் தளமாக சட்டப்பூர்வமாக அறிவிக்க வேண்டும் என்றும், இது இந்தியாவின் உலக பாரம்பரியக் களங்களில் பட்டியலிடப்பட வேண்டும் என்றும் ஆர்வலர்கள் கோரி வருகின்றனர்.  

## இதனையும் காண்க

; இடைக்கற்கால தொல்லியல் தளங்கள்  
- அனங்பூர் குகைகள் (பரீதாபாது)
- பீம்பேட்கா பாறை வாழிடங்கள் (போபால்)
- பகர்கார் குகைகள் (முரைனா)

; பல்லுயிர் மற்றும் சூழலியல்  
- குருகிராம் சிறுத்தை மற்றும் மான் பூங்கா
- உலக பாரம்பரியக் களங்களின் பட்டியல் - இந்தியா
# போட்டா



**போட்டா** (*Bhota*) என்பது இந்தியாவின் வட இந்திய மாநிலமான இமாச்சலப்பிரதேசத்திலுள்ள அமிர்பூர் மாவட்டத்தில் அமைந்துள்ள ஒரு நகரமும் பேரூராட்சியுமாகும். போட்டா நகரம் 32°46′0" வடக்கு 74°01′0" கிழக்கு என்ற ஆள் கூறுகளில் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி போட்டா நகரத்தின் மக்கள் தொகை 1453 ஆக இருந்தது. இம்மக்கள் தொகையில் ஆண்கள் 738 பேரும் பெண்கள் 715 பேரும் இருந்தனர். போட்டா நகரத்தின் சராசரி கல்வியறிவு விகிதம் 91.44 % ஆகும். இது மாநிலத்தின் சராசரியான 82.80 % என்பதை விட அதிகம் ஆகும். இக்கிராமத்தின் ஆண்களின் கல்வியறிவு 96.24 % மற்றும் பெண்களின் கல்வியறிவு 86.47 % ஆகும்.  

## போக்குவரத்து
தேசிய நெடுஞ்சாலை எண் 103 மற்றும் தேசிய நெடுஞ்சாலை எண் 503ஏ இரண்டின் வழியாக போட்டா இமாச்சலப் பிரதேசத்துடனும் இந்தியாவின் பிற பகுதிகளுடனும் நன்கு இணைக்கப்பட்டுள்ளது.
# ஐடா குரூஸ்


**ஐடா குரூஸ்** (*Aida Cruz*) (ஜூலை 5,1922-மே 20,2024) பிலிப்பைன்ஸ் நாட்டைச் சேர்ந்த கட்டடக்கலை நிபுணர் ஆவார்.  

1922 ஆம் ஆண்டில் லகுவானாவில் பிறந்த ஐடா குரூஸின் சிற்பி தந்தை அமாடோ, பல் மருத்துவராக வேண்டும் என்ற இவரது விருப்பத்திற்கு பதிலாக ஒரு கட்டடக் கலைஞராக்கினார். குரூஸ் 1947 இல் சாண்டோ டோமாஸ் பல்கலைக்கழகத்தில் கட்டடக்கலையில் பட்டம் பெற்றார். அடுத்த ஆண்டு பிலிப்பீன்சில் பதிவுசெய்யப்பட்ட முதல் பெண் கட்டடக் கலைஞரானார்.  

தனது கணவர் ஜோஸ் டெல் ரொசாரியோவுடன் சேர்ந்து, ஒரு கட்டடப் பொறியாளராக ஐடா குரூஸ் பிலிப்பீன்சில் பாகுவியோ பல்கலைக்கழகத்தின் சில பகுதிகள் உட்பட சுமார் 120 வீடுகள், கட்டடங்கள் மற்றும் மருத்துவமனைகளை வடிவமைத்தார். ஐடா குரூஸ் 2024 இல் இறந்தார்.  

## கௌரவம்
தனது பணிக்கு அப்பால், பிலிப்பீன்சில் பெண்களின் உரிமைகள் அங்கீகரிக்கப்படத் தொடங்கிய நேரத்தில் ஆண்கள் ஆதிக்கம் செலுத்தும் துறையில் பொறியாளராக ஒரு தொழிலைத் தொடர்ந்ததால் ஐடா குரூஸ் பாராட்டப்படுகிறார். 1937 ஆம் ஆண்டில்தான் பிலிப்பீன்சில் நாட்டில் பெண்களுக்கு வாக்குரிமை வழங்கப்பட்டது.
# இசுக்காண்டியம்(III) பாசுபேட்டு



**இசுக்காண்டியம்(III) பாசுபேட்டு** (*Scandium(III) phosphate*) என்பது ScPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியத்தின் பாசுபேட்டு சேர்மமாக இது வகைப்படுத்தப்படுகிறது.  

இயற்கையில் ஓர் அரிய கனிமமான பிரிடுலைட்டு கனிமமாக இச்சேர்மம் காணப்படுகிறது.  

## தயாரிப்பு
இசுக்காண்டியம் ஆக்சைடு மற்றும் நீர்த்த பாசுபாரிக்கு அமிலத்தை குறைந்தபட்சம் ஒரு வாரத்திற்கு 400°செல்சியசு வெப்பநிலையில் சூடாக்குவதன் மூலம் இதை தயாரிக்கலாம். இதனால் நீரற்ற இசுக்காண்டியம் பாசுபேட்டு கிடைக்கும். குறைந்த வெப்பநிலை, நீரேற்றுகள் மற்றும் நீரேற்றுகளின் கலவைகளை உருவாக்குகிறது.  

## பண்புகள்
நீரற்ற இசுக்காண்டியம் பாசுபேட்டு சிர்கான் கட்டமைப்பில் படிகமாகிறது.